བྱམས་བརྩེ་ཐེབས་རྩ་ཚོགས་པས་དྭ་ཕྲུག་ལ་རོགས་རམ་བྱེད་པ་དང་དབང་བོ་སྐྱོན་ཅན་ལ་རོགས་རམ་བྱེད་པ།རྒན་པ་ལ་རོགས་རམ་བྱེད་པ།དཀའ་ཁག་ཅན་ལ་རོགས་རམ་བྱེད་པ།སློབ་དངུལ་ཐད་རོགས་རམ་བྱེད་པ།སྨན་རིན་ཐད་རོགས་རམ་བྱེད་པ་བཅས་ཀྱི་རྩ་དོན་གཞིར་བཟུང་ནས་ཆེད་དུ་དཀའ་ཁག་ཆེ་བའི་ཁྱིམ་ཚང་ལ་རོགས་སྒྲུབ་བྱ་བ་ལེགས་པོར་སྒྲུབ་པ་རེད།རྒྱུས་ལོན་བྱས་པ་ལས་ཤེས་གསལ་ལྟར་ན།ཐེངས་འདིར་སྟོང་སྐོར་རྫོང་དུ་གནང་བའི་སྤྱི་ཕན་རོགས་སྒྲུབ་མ་དངུལ་ཡོད་ཚད་ནི་མཚོ་སྔོན་ཧྥུ་དབྱིན་སྡེ་ཚོགས་ཀྱིས་ཞལ་འདེབས་རོགས་སྒྲུབ་དུ་གནང་བ་ཡིན་ལ།ཕྱིར་གཏོང་བྱ་འགུལ་མཇུག་རྫོགས་རྗེས་ཧྥུ་དབྱིན་སྡེ་ཚོགས་མ་རྐང་ཚོད་འཛིན་མཚོ་སྔོན་དར་རྒྱས་ཡིད་རྟོན་དངུལ་འཇོག་འཕེལ་རྒྱས་ཚད་ཡོད་ཀུང་ཟི་སོགས་ཁེ་ལསདང་སྟོང་སྐོར་རྫོང་ཧྲང་ནོའུ་སྨན་རྫས་སོགས་ཀྱིས་དབུལ་ཕོངས་སྡེ་བཡི་བར་གྲོས་མཐུན་གན་རྒྱ་བཞག་པ་དང་ཞིང་ཆེན་ཡོངས་ཀྱི་དམངས་གཉེར་ཁེ་ལས་ཀྱིས་ཁེ་ལས་བརྒྱ་ཡིས་སྡེ་བ་བརྒྱ་ལ་རོགས་རམ་བྱེད་པ་དང་ཁེ་ལས་བརྒྱ་སྡེ་བ་བརྒྱ་ལ་སྦྲེལ་བའི་གནད་འཁེལ་དབུལ་སྐྱོར་བྱ་འགུལ་གྱིས་སྡེ་བ་དང་ཁེ་ལས་ཟུང་འབྲེལ་གྱི་གྲོས་མཐུན་གན་རྒྱ་བཞག་པ་རེད།